CELEX: 62012TN0176
Language: mt
Date: 2012-04-16 00:00:00
Title: Kawża T-176/12: Rikors ippreżentat fis- 16 ta’ April 2012 — Bank Tejarat vs Il-Kunsill tal-Unjoni Ewropea

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/25
            
         Rikors ippreżentat fis-16 ta’ April 2012 — Bank Tejarat vs Il-Kunsill tal-Unjoni Ewropea
   (Kawża T-176/12)
   2012/C 174/43
   Lingwa tal-kawża: l-Ingliż
   
      Partijiet
   
   
      Rikorrent: Bank Tejarat (Teheran, l-Iran) (rappreżentanti: S. Zaiwalla, P. Reddy, u F. Zaiwalla, solicitors, D. Wyatt, QC u R. Blakeley, barrister)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla l-punt 2 tat-Tabella I.B. tal-Anness I tad-Deċiżjoni tal-Kunsill 2012/35/PESK, tat-23 ta’ Jannar 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 19, p. 22), sa fejn jirrigwarda lir-rikorrent;
            
         
               —
            
            
               tannulla l-punt 2 tat-Tabella I.B. tal-Anness I tar-Regolament ta’ Implimentazzjoni tal-Kunsill (UE) Nruo54/2012, tat-23 ta’ Jannar 2012 li jimplimenta r-Regolament (UE) Nru 961/2010 dwar miżuri restrittivi kontra l-Iran (ĠU L 19, p. 1), sa fejn jirrigwarda lir-rikorrent;
            
         
               —
            
            
               tannulla l-punt 105 tat-Tabella B tal-Anness IX tar-Regolament tal-Kunsill (UE) Nru 267/2012, tat-23 ta’ Jannar 2012, dwar miżuri restrittivi kontra l-Iran u li jħassar ir-Regolament (UE) Nru 961/2010 (ĠU L 88, p. 1), sa fejn jirrigwarda lir-rikorrent;
            
         
               —
            
            
               tiddikjara li l-Artikolu 20(1) tad-Deċiżjoni tal-Kunsill 2010/413/PESK ma japplikax għar-rikorrent;
            
         
               —
            
            
               tiddikjara li l-Artikolu 23(2) tar-Regolament tal-Kunsill (UE) Nru 267/2012 ma japplikax għar-rikorrent;
            
         
               —
            
            
               tiddikjara li l-annullament tal-punt 2 tat-Tabella I.B. tal-Anness I tad-Deċiżjoni tal-Kunsill 2012/35/PESK u tar-Regolament ta’ Implimentazzjoni tal-Kunsill (UE) Nruo54/2012, kif ukoll tal-punt 105 tat-Tabella B tal-Anness IX tar-Regolament tal-Kunsill (UE) Nru 267/2012 iseħħ b’effett immedjat; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               (1)
            
            
               L-ewwel motiv ibbażat fuq:
               
                           —
                        
                        
                           il-fatt li l-kriterji sostantivi ta’ inklużjoni għall-finijiet tal-miżuri kkontestati ma humiex sodisfatti fil-każ tar-rikorrent u li ma hemmx il-bażi ġuridika jew fattwali għal din l-inklużjoni; u/jew li l-Kunsill wettaq żball manifest ta’ evalwazzjoni meta kien qiegħed jiddeċiedi jekk ġewx sodisfatti jew le l-kriterji; u
                        
                     
                           —
                        
                        
                           il-fatt li l-Kunsill inkluda lir-rikorrent abbażi ta’ provi insuffiċjenti sabiex jistabbilixxi li l-kriterji kienu ġew sodisfatti u b’hekk wettaq żball (ieħor) manifest ta’ evalwazzjoni, peress li r-rikorrent ma jissodisfa l-ebda waħda mill-ħames kriterji ta’ inklużjoni previsti fl-Artikolu 23(2) tar-Regolament Nru 267/2012; u li l-Kunsill ma ta ebda prova għal kuntrarju.
                        
                     
         
               (2)
            
            
               It-tieni motiv ibbażat fuq:
               
                           —
                        
                        
                           il-fatt li l-inklużjoni tar-rikorrent tikser id-drittijiet u l-libertajiet fundamentali tiegħu, inkluż id-dritt li jeżerċita l-attivitajiet ekonomiċi tiegħu u li jkollu tgawdija paċifika tal-proprjetà tiegħu, u/jew tikser il-prinċipju ta’ proporzjonalità.
                        
                     
         
               (3)
            
            
               It-tielet motiv ibbażat fuq:
               
                           —
                        
                        
                           il-fatt li, fi kwalunkwe każ, l-Kunsill kiser il-forom proċedurali sostanzjali: (a) meta ma informax individwalment lir-rikorrent bl-inklużjoni tiegħu; (b) meta ma pprovdiex motivazzjoni suffiċjenti u xierqa; (c) meta ma rrispettax id-drittijiet tad-difiża u lanqas id-dritt għal protezzjoni ġudizzjarja effettiva.